《题义门胡氏华林书院》
宋代·陈象舆

孝弟扬芳累世传，书斋云锁碧峰前。
轩窗翠滴松筠接，砌槛清涵水石连。
旌表华门诚积善，褒崇合族慤敦贤。
义高管郑徵猷远，名重曾颜德行全。
弟侄登科当景连，公卿记美会佳篇。
华林胜概终寻访，旧约依依已数年。

作者简介：陈象舆，太宗淳化五年（九九四）知洪州（《元丰类稿》卷一九《洪州东门记》）。真宗咸平元年（九九八）徙知饶州（《续资治通鉴长编》卷六一）。大中祥符七年（一○一四）权西京御史台（同上书卷八二）。